Tuplasti Tupsua
Tupsulla on toisella puolen Suomea kaksoisolento, josta kerroinkin kerran aiemmin, kun tästä kaksoisolennosta oli kuoriutunut hetkellisesti leijona.
Muutaman viikon takaisella vierailulla kotiseudullani pääsin vihdoin tapaamaan tämän kaksoisolennon. Ihan kuin Tupsukin, ei tämä jötikkä liiemmin välitä vieraista, ja niinpä se katseli meitä melko epäluuloisesti päiväunipaikaltaan saunan lauteilla.
Minusta Tupsukin on iso kissa - varsinkin, kun sitä vertaa Miiruun - mutta tähän ihanaan, 10-kiloiseen jötikkään verrattuna Tupsu on ihan pikkuruinen. En tiedä, kuinka hyvin kissan muhkeus tulee ilmi näistä kuvista, mutta kyllä siinä on kissaa kerrakseen, tuplasti Tupsun verran.